polyglot-tagger/wikipedia-language-snippets-filtered huggingface dataset:
கட்டடம் 1 – பிதாமகா காட்சிக்கூடத்தில் போருக்கு முந்தைய நவீன பாலி ஓவியங்கள் மற்றும் முதலாம் கஸ்டி நியோமான் லெம்பாட்டின் சேகரிப்புகள் உள்ளன.
கட்டடம் 4 - நிறுவனர் காட்சிக்கூடத்தில் அருங்காட்சியக்ததின் வரலாறு காட்சிப்படுத்தப்பட்டுள்ளது. தற்காலிக காட்சிப்பொருள்களை காட்சிப்படுத்தவும் புதிய சேகரிப்புகளைக் காட்சிப்படுத்தவும் பயன்படுத்தப்படுகிறது.
பாலி சமூகத்தில் ஒரு நியாயமான ஆசிரியராகவும் மறுமலர்ச்சி மனிதராகவும் முதலாம் கஸ்டி நியோமான் லெம்பாட் விளங்கினார். அதுபோலவே வெளி நாடுகளிலும் மிகச் சிறந்த கலை விற்பன்னராக அவர் அறியப்பட்டிருந்தார். அவருடைய புகழானது புவியியல் எல்லைக்கு அப்பாற்பட்டு இருந்ததோடு, கலைத்திறமை கலை வெளிப்பாடு என்ற பரிமாணங்களின் எல்லைகளுக்கெல்லாம் அப்பாற்பட்ட அமைந்திருந்தது. செவ்வியல் பாணியில் அமைந்த காட்சிகளே லெம்பாட் என்ற இந்த கலைஞரின் சிறப்பாகும். அதனை அவர் இயல்பான நிலையில் தம் படைப்புகளில் வெளிப்படுத்தி இருந்தார்.
முதலாம் கஸ்டி மடே டெல்பாக் ஒரு தனித்தன்மை வாய்ந்த கலைஞர். சீனா புகைப்படக்கலைஞரான யாப் சின் டின் என்பவரின் அலுவலகத்தில் பயிற்சி பெறும் தொழிலாக பணியில் சேர்ந்தார். அவருடய கலைப்பொருள்களில் இயற்கையின் அழகினைக் காணலாம். மிகச் சிறப்பாக அது நுணுக்கமான வடிவமைப்பினைக் கொண்டு அமைக்கப்பட்டிருக்கும். அவர் வரைந்த அனுமன் பிறப்பு அவரால் பூரி லுகிசான் அருங்காட்சியகத்திற்கு போர்ட் பவுண்டேசன் தலைவரான் அன்பளிப்பாகத் தரப்பட்டது.
அனக் ஆகங்க் க்டே சோப்ரத் ஒரு கலைக்குடும்பத்தாருக்கு மகனாகப் பிறந்த பெருமையுடையவர். குழந்தையாக இருக்கும்போதே அவர் பாலியின் வயங் குலிட் எனப்படுகின்ற நிழற்பட பொம்மலாட்டக் கூத்தினைக் கண்டு வியந்துள்ளார். அவருடைய தாத்தா அனைவரும் அறிந்த வயாங் பொம்மலாட்டக்காரர் ஆவார். அவர் அந்த பொம்மைகளை வடிவமைக்க அவருக்கு கற்றுக்கொடுத்ததுடன் இராமாயணம், மகாபாரதம் போன்ற இந்து காப்பியங்களைப் பற்றிய ஓர் அறிமுகத்தினையும் எடுத்தரைத்தார்.
கேம்பிரிச்சு, இம்மானுவேல் கல்லூரியில் ஆங்கிலத்தில் ஒரு திரிபோசு முடிக்க போகாரி 1925 இல் லாகூரில் உள்ள அரசு கல்லூரியை விட்டு வெளியேறினார். பல ஆண்டுகளுக்குப் பிறகு, அவரைப் போற்றும் வகையில் போகாரி ஆங்கில பரிசு என்ற ஒன்று நிறுவப்பட்டது. 1927 ஆம் ஆண்டில், அவர் லாகூரில் உள்ள அரசு கல்லூரிக்குத் திரும்பி பேராசிரியராக சேர்ந்து 1939 வரை அங்கேயே இருந்தார். 1947 இல் பாக்கித்தான் சுதந்திரம் அடைவதற்கு முன்பு அகில இந்திய வானொலியின் இயக்குநராக இருந்தார். ஆங்கில இலக்கியப் பேராசிரியராக இருந்த அவர் 1947 முதல் 1950 வரை லாகூரில் உள்ள அரசு கல்லூரியின் முதல்வராகவும் பணியாற்றினார். உருது கவிஞர்களான பைஸ் அகமது பைஸ், நூன் மீம் ரஷீத் மற்றும் கன்ஹையலால் கபூர் ஆகியோர் அவரது மாணவர்களில் அடங்குவர்.
1923 ஆம் ஆண்டில், அவர் பஞ்சாபி மொழி பேசும் காஷ்மீரி பெண்மணியும் காவல்துறை கண்காணிப்பாளரின் மகளுமான சுபைதா வாஞ்சூவை மணந்தார். அவர்களுக்கு மூன்று குழந்தைகள் - மன்சூர் & ஆரூன், மற்றும் ஒரு மகள் ரோசன் அரா ஆகியோர். ரோசன் அரா குழந்தையாக இருக்கும்போதே இறந்து போனார். பத்ராஸ் பொகாரி 1958 டிசம்பர் 5 அன்று இறந்தார். நியூயார்க்கின் வல்கல்லா கல்லறையில் அடக்கம் செய்யப்பட்டு அனைவரது மனதிலும் இன்றும் அறிவார்ந்தவராக பணியாற்றி வருகிறார். முக்கிய பாக்கித்தானிய ஆங்கில மொழி செய்தித்தாள் ஒன்று அவரைப் பற்றி இவ்வாறு கருத்துரைக்கிறது, "கூடுதலாக அவர் தனது நண்பர்கள், தோழர்கள் மற்றும் மாணவர்களிடையே மிகுந்த பக்தியையும் அன்பையும் தூண்டினார்."
ஷா ஐக்கிய இராச்சியம் சென்று அங்கு கேம்பிரிச்சுப் பல்கலைக்கழகத்தின் இம்மானுவேல் கல்லூரியில் தனது திரிபோசைப் பெற்று பின்னர் லாகூருக்குத் திரும்பினார். அங்கு 1927 இல் அரசு கல்லூரியில் ஆங்கிலம் கற்பித்தார். அவர் தெற்காசியாவில் முஸ்லீம் அறிவார்ந்தவர்களில் ஒரு முக்கிய அங்கமாக ஆனார். ஷா இறுதியில் டெல்லியில் அகில இந்திய வானொலியின் இயக்குநராகவும் பின்னர் அரசு கல்லூரியின் முதல்வராகவும் பணியாற்றினார். 1951 மற்றும் 1954 ஆம் ஆண்டுகளில் இருந்து நியூயார்க் நகரில் உள்ள ஐக்கிய நாடுகள் சபையின் தனது நாட்டின் முதல் தூதராக நியமிக்கப்பட்டார், அதைத் தொடர்ந்து 1958 வரை ஐக்கிய நாடுகள் சபையின் துணை பொதுச்செயலாளராகப் பணியாற்றினார் .
பத்ராஸ் பொகாரி என பொதுவாக அழைக்கப்படும் சையத் அகமது ஷா இவர் ஒரு பாக்கித்தானின் நகைச்சுவையாளர், எழுத்தாளர், ஒளிபரப்பாளர் மற்றும் இராஜதந்திரியுமாவார். அவர் ஐக்கிய நாடுகள் சபையின் பாக்கித்தானின் முதல் நிரந்தர பிரதிநிதியாக பணியாற்றினார். பிரித்தானிய இந்தியாவின் பெசாவரில் ஒரு காஷ்மீரி குடும்பத்தில் பிறந்த ஷா, பெசாவரில் உள்ள எட்வர்ட்ஸ் மிஷன் பள்ளியில் படித்தார். பின்னர் லாகூருக்குச் சென்று அங்கு அரசு கல்லூரியில் ஆங்கில இலக்கியம் பயின்றார்.
சுராபாயா ஹெரிடேஜ் பிரிவு திட்டம் வடக்கு சுராபாயாவைச் சுற்றியுள்ளப் பகுதிகளைப் பார்வையிடுவதற்காக உள்ள பேருந்து பயண வசதியை உள்ளடக்கியதாக அமைந்துள்ளது. வடக்கு சுராபாயா என்பது பழைய சுராபாயா என்றும் அழைக்கப்படுகிறது. கடந்த காலங்களில் நகரம் முழுவதும் சுற்றித் திரிந்த டிராமின் மாதிரியாக வடிவமைக்கப்பட்ட ஒரு பேருந்தைப் பயன்படுத்தி, இங்கு பயணித்து வரலாற்றுத் தேடலை இங்கு வருவோர் மேற்கொண்டு ரசிக்க வாய்ப்பு உள்ளது. வரலாற்றின் நகரம் என்று நன்கு அறியப்பட்ட சூரபயாவின் கட்டிடங்களையும் வரலாற்றையும் அதன்முலமாக அறிந்து கொள்ளலாம், " பாபாத் சுராபாயா" பாரம்பரிய வரலாறு, சிறந்த பண்பாடு மற்றும் சூரபயாவில் பார்க்க வேண்டிய பிற ரசிக்கத்தக்க இடங்களைப் பற்றிய தகவல்களையும் இங்கு பெறலாம்.
முதலில், இந்த கட்டிடம் டச்சுக்காரர்களால் நிர்வகிக்கப்படும் ஆதரவற்றோம் இல்லமாக பயன்படுத்தப்பட்டு வந்தது. பின்னர் 1932 ஆம் ஆண்டில், அதை லீம் சீங் டீ என்பவர் வாங்கினார், இது சம்போர்னாவின் முதல் பெரிய சிகரெட் உற்பத்தி செய்யும் இடமாகப் பயன்படுத்தப்பட வேண்டும் என்ற நோக்கத்துடன் அவரால் வாங்கப்பட்டது.
1942 ஆம் ஆண்டில் ஜப்பானிய ஆக்கிரமிப்பின் போதும், 1945 இல் இந்தோனேசிய சுதந்திரப் பிரகடனத்தின் போதும் இந்தோனேசியாவின் செயல்படும் மத்திய வங்கியாக இந்த வங்கி தொடர்ந்து இருந்து வந்தது. அதன் முதல் ரூபியா நோட் எனப்படுகின்ற ரூபாய் நோட்டு 1944 ஆம் ஆண்டில் ஜப்பானிய மேற்பார்வையில் அதன் அடையாளத்தை தேசியமயமாக்கும் முயற்சியின் அடிப்படையில் அச்சிடப்பட்டது. 1950 ஆம் ஆண்டில் இந்தோனேசியா சுதந்திரம் பெற்றதைத் தொடர்ந்துநெதர்லாந்து அங்கீகரித்த பின்னர், இந்தோனேசியாவின் மத்திய வங்கியாக டி ஜாவாஷே வங்கியை தக்க வைத்துக் கொள்ள இந்தோனேசிய அரசாங்கம் ஒப்புக்கொண்டது. இருந்தபோதிலும் இரு அமைப்புகளுக்கும் இடையில் அதிகரித்து வந்த பகைமை காரணமாக 1953 ஆம் ஆண்டில் வங்கி இந்தோனேசியா என்ற வகையில் தேசியமயமாக்கப்பட்டது.
இந்தோனேசிய வங்கி அருங்காட்சியகம் இந்தோனேசியாவின் ஜகார்த்தாவில் அமைந்துள்ள ஒரு வங்கி அருங்காட்சியகம் ஆகும். இது வங்கி இந்தோனேசியாவால் நிறுவப்பட்டது மற்றும் ஜூலை 21, 2009 ஆம் நாள் அன்று இது திறக்கப்பட்டது. ஜகார்த்தா ஓல்ட் டவுனில் உள்ள ஒரு பாரம்பரிய கட்டிடத்தில் இந்த அருங்காட்சியகம் அமைந்துள்ளது, இது நெதர்லாந்து இண்டீஸ் குல்டனின் முதல் தலைமையகமாக செயல்பட்டு வந்தது, இது டச்சு கிழக்கிந்திய மத்திய வங்கியாகும். இந்தோனேசியா சுதந்திரம் பெற்ற பின்னர் 1953 ஆம் ஆண்டில் வங்கி இந்தோனேசியா என தேசியமயமாக்கப்பட்டது. இது வங்கி மண்டிரி அருங்காட்சியகத்திற்கு அடுத்ததாக அமைந்துள்ளது.
டி ஜவாஷே வங்கி 1828 ஆம் ஆண்டில் டச்சு கிழக்கிந்தியயாவின் சுழற்சி வங்கியாக உருவாக்கப்பட்டது மற்றும் நெதர்லாந்து இண்டீஸ் குல்டென்ஸை, அதாவது நாணயங்கள் வெளியிடுவதன் பொறுப்பை அது மேற்கொண்டு இருந்தது. இந்த கட்டிடம் படேவியாவின் உள் மருத்துவமனையாக இருந்த ஒரு இடத்தில் அமைந்திருந்தது. இது 18 ஆம் நூற்றாண்டின் ஆரம்பத்தில் கட்டப்பட்டது. மற்றும் மைய மருத்துவமனை வெல்டெவ்ரெடனுக்கு மாற்றப்பட்டகாரணத்தால் 1780 ஆம் ஆண்டில் இது கவனிக்கப்படாமல இருந்தது. இந்த கட்டிடம் 1801 ஆம் ஆண்டில் வர்த்தக நிறுவனமான மேக் குயிட் டேவிட்சன் & கோ நிறுவனத்திற்கு விற்கப்பட்டது, மேலும் 1831 ஆம் ஆண்டில் டி ஜவாஷே வங்கியால் வாங்கப்பட்டது.
பழைய மருத்துவமனைக் கட்டிடம் 20 ஆம் ஆண்டின் முற்பகுதியில் இடிக்கப்பட்டது, மேலும் அந்தக் கட்டடம் இருந்த இடத்தில் எட்வர்ட் கியூப்பர்ஸ் வடிவமைத்த புதிய கட்டிடம் கட்டப்பட்டது. கியூப்பர்ஸ் ஒரு புகழ்பெற்ற டச்சு கட்டிடக் கலைஞராக இருந்தார். மேலும் இந்தோனேசிய கூறுகளை தனது வடிவமைப்பில் புகுத்தும் சோதனை முயற்சியில் அவர் ஆர்வமாக செயல்பட்டார். கட்டிடத்தின் முன் முகப்பானது 1909 ஆம் ஆண்டில் புதிய மறுமலர்ச்சி கட்டிடக்கலைப் பாணியில் தெளிவான முழுமையான ஜாவானிய வேலைப்பாடுகளுடன் நிறைவு செய்யப்பட்டது. 1926 ஆம் ஆண்டில் மறுபடியும் புதுப்பித்தல் செய்யப்பட்டு, பின்னர் உட்புற கட்டட அமைப்பு தற்போதைய வடிவமாக மாற்றப்பட்டது.
1962 ஆம் ஆண்டில் ஒரு புதிய மத்திய வங்கி தலைமையக கட்டிடம் கட்டி முடிக்கப்பட்டது. பழைய கட்டிடம் மோசமடைந்த நிலையில் விட்டுவிடப்பட்டது. இந்த கட்டிடம் 2006 ஆம் ஆண்டில் ஒரு அருங்காட்சியகமாக மீட்டுருவாக்கம் செய்யப்பட்டது, மேலும் 21 ஜூலை 2009 அன்று பொறுப்பு ஜனாதிபதியாக இருந்த சுசிலோ பாம்பாங் யுடோயோனோ அவர்களால் முறைப்படி திறந்து வைக்கப்பட்டது.
இவர் மே 1, 2014 அன்று கோலாலம்பூரின் பேயுமாஸ் ஓவலில் ஹாங்காங் துடுப்பாட்ட அணிக்கு எதிராக 2014 ஆசிய துடுப்பாட்ட கவுன்சில் பிரீமியர் லீக்கில் அறிமுகமானார், அதில் இவர் 27 ஓட்டங்களை விட்டுக் கொடுத்து ஓர் இலக்கினை எடுத்தார். பின் மட்டையாட்டத்தில் 68 ஓட்டங்களை எடுத்தார். இதில் 6 நான்கு ஓட்டங்களும் 4 ஆறுகளும் அடங்கும். அதற்கு அடுத்த ஒருநாள் போட்டியில் ஐக்கிய அரபு எமிரேட்ஸ் அணிக்கு எதிராக 55 ஓட்டங்கள் எடுத்தார். 45.60 எனும் சராசரியோடு 228 ஓட்டங்கள் எடுத்தார். இதன்மூலம் அதிக ஓட்டங்கள் எடுத்த வீரர்கள் வரிசையில் முதலிடம் பெற்றார்.
உஸ்மான் கனி ஒரு ஆப்கானித்தான் துடுப்பாட்ட அணியின் வீரர் ஆவார். இவர் ஒரு வலது கை தொடக்க மட்டையாளர் ஆவார். இவர் ஆப்கன் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்ட ம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.
இரண்டாவது ஒருநாள் போட்டியில், குயின்ஸ் ஸ்போர்ட்ஸ் சங்கம் சார்பாக ஜிம்பாப்வேக்கு எதிரான ஆப்கானிஸ்தான் துடுப்பாட்ட அணிக்காக இவர் விளையாடினார். இந்தத் தொடரின் ஒரு ஆட்டப் பகுதியில் 143 பந்துகளில் 118 ஓட்டங்களை எடுத்தார். இதன்மூலம் அதிக ஓட்டங்கள் எடுத்த ஆப்கான் மட்டையாளர்கள் வரிசையில் முதல் இடம் பிடித்தார்.
ஜிம்பாப்வே சுற்றுப்பயணத்தில், இவர் ஆறு நான்குகள் மற்றும் மூன்று ஆறுகளுடன் 79 ஓட்டங்கள் எடுத்தார் மற்றும் புலாவாயோ தடகள சங்கத்தில் நடந்த சுற்றுப்பயண போட்டியில் ஆப்கானிஸ்தான் அணி வென்றது.
கராச்சியில் நில அபகரிப்பு குற்றச்சாட்டுக்காக 2010 டிசம்பரில் சித்திகி வெளியேறும் கட்டுப்பாட்டு பட்டியலில் இடம்பிடித்தார், இது கராச்சியில் 1,000 சதுர கெஜம் பரப்பளவில் ஜகாங்கிர் சித்திகி சட்டவிரோதமாக ஒரு தோட்ட நிறுவனத்தின் உரிமையாளருடன் இணக்கமாக, போலி ஆவணங்களைப் பயன்படுத்தி ஆக்கிரமித்ததாகக் குற்றம் சாட்டப்பட்டது. கூடுதல் மாவட்ட வருவாய் நிர்வாக அலுவலர் முஸ்தபா ஜமால் காசி, அரசாங்கத்திற்கு வழங்கப்பட்ட நிலம் "நில மாஃபியாவால் . அதன் சொந்த நலன்களுக்காக அபகரிக்கப்படுவது ஒரு நடைமுறையாகிவிட்டது" என்று கூறினார். பாகிஸ்தானின் ஊழல் தடுப்பு நிறுவனம் டிசம்பர் மாதம் இந்த வழக்கோடு இணைந்து பலரை கைது செய்தது.
1971 ஆம் ஆண்டில், சித்திகி ஜகாங்கிர் சித்திகி & கோ லிமிடெட் என்ற நிறுவனத்தை நிறுவினார், இது வளர்ச்சி மற்றும் கையகப்படுத்தல் மூலம் இறுதியில் ஜே.எஸ். குழும நிறுவனமாக மாறியது. இன்று, ஜே.எஸ். குழும நிறுவனங்களில் ஜே.எஸ்.நிதி, ஜே.எஸ்.தொழில்துறை, ஜே.எஸ். இன்போகாம், ஜே.எஸ். சொத்து, ஜே.எஸ்.வளங்கள் மற்றும் ஜே.எஸ்.போக்குவரத்து ஆகியவற்றின் ஒரு பகுதியாக இருக்கும் வணிகங்கள் அடங்கும். ஜே.எஸ். நிதி என்பது இக்குழுவின் வணிகங்களில் மிகப் பழமையானது, மேலும் ஜகாங்கிர் சித்திகி & கோ லிமிடெட், ஜே.எஸ். குளோபல் கேபிடல் லிமிடெட், ஜே.எஸ். வங்கி லிமிடெட், ஜே.எஸ். இன்வெஸ்ட்மென்ட்ஸ் லிமிடெட் மற்றும் வங்கி இஸ்லாமி ஆகியனவையும் கொண்டுள்ளன.
ஒரு தொழிலைத் தொடங்க அவரது தந்தை ஆரம்பத்தில் ரூ .6,000 கடன் கொடுக்க மறுத்ததைத் தொடர்ந்து நிறுவனத்தைத் தொடங்க பணம் திரட்டுவதற்காக, சித்திகி தனது குடும்பத்தின் காரை ரகசியமாகத் திருடி ஒரு குப்பை வியாபாரிக்கு ரூ .1,800 க்கு விற்றார், அதோடு குடும்பத்தின் இரண்டு ஆண்டுக்கு தேவையான கோதுமை மற்றும் நிலக்கரி, இவை அனைத்தும் அந்த நேரத்தில் வீட்டில் சேமிக்கப்பட்டன. ஒரு தொழிலதிபராக இந்த தொடக்கத்தைப் பற்றி விவாதித்தபோது, சித்திகி, “நேர்மறையான சிந்தனை ஒரு தொழில்முனைவோரை மற்ற கூட்டத்திலிருந்து வேறுபடுத்துகிறது. அவர் ஒருபோதும் கடினமான சூழ்நிலைகளால் தடுக்கப்படவில்லை. ”
சித்திகி மற்றும் அவரது மனைவி மக்வாஷ் ஆகியோர் மக்வாஷ் &; ஜகாங்கிர் சித்திகி அறக்கட்டளையைத் தொடங்கினர், இது ஒரு தொண்டு, இலாப நோக்கற்ற அமைப்பாகும் சுகாதாரம், கல்வி, சமூக நிறுவனங்களின் மூலம் நிலையான வளர்ச்சி மற்றும் பாக்கித்தானில் அவசர நிவாரணம் ஆகியவற்றை மையமாகக் கொண்டது.
ஜகாங்கிர் சித்திகி இவர் ஒரு பாக்கித்தான் தொழிலதிபர் மற்றும் சேவையாளருமாவார். அவர் தொலைக்காட்சி இயக்குனரும், தயாரிப்பாளருமான தொழிலதிபர் சுல்தானா சித்திகியின் சகோதரர், மற்றும் தொழிலதிபர் சுனைத் குரேசி இவரது மகனின் மாமா ஆவார்.
1966 ஆம் ஆண்டில், அவர் வர்த்தகத்தில் இளங்கலை பட்டம் முடித்தார், மேலும் 1967 இல் பட்டய கணக்காளராகப் பயிற்சி பெறத் தொடங்கினார். பங்குச் சந்தைகளில் அவர் கொண்டிருந்த ஆர்வம் இறுதியில் அக்டோபர் 1971 இல் தனது சொந்த நிறுவனத்தைத் தொடங்க வழிவகுத்தது.
மே 15, 1962 இல், அவரது குடும்பத்தினரின் ஆதரவுடன், சித்திகி ஐஸ்கிரீம் மற்றும் கோகோ கோலாவின் உள்ளூர் விநியோகஸ்தராக ஆனார்.
ஹாலிவுட் திரைப்படங்களான மேன் ஆன் எ லெட்ஜ், ப்ராவல் இன் செல் பிளாக் 99, பாலிவூட் ஹீரோ பிளேவர்ஸ், ஹைடிங் திவ்யா, பார்க் ஷார்க்ஸ், பாலிவுட் பீட்ஸ், நைட் ஒப் ஹெனா, எனிதிங் போர் யூ, ட்ரோவிங் வித் சோக், நாட்ஸ் அபேர்ன் என்பவற்றில் நடித்தார். கமல் ஹாசனுக்கு ஜோடியாக விஸ்வரூபம், விஸ்வரூபம் 2 மற்றும் உத்தம வில்லன் ஆகிய திரைப்படங்களில் நடித்தார். இவை தமிழ், இந்தி மொழிகளில் ஒரே நேரத்தில் படமாக்கப்பட்டன. டொலிவுடில் ராஜ சேகர் நடித்த பி. எஸ். வி. கருடா திரைப்படம் மூலம் அறிமுகமானார். ஜாவத் ஜாஃப்ரியுடன் பஜாஜ் கி லெஹ்ரன் என்ற இந்திய திரைப்பட நிகழ்ச்சியின் சேனல் வி யின் பிபிஎல் ஓயிற்கான தொகுப்பாளராக பணியாற்றினார்.
2003 ஆம் ஆண்டில் பிளேவர்ஸ் திரைப்படத்திற்காக ஸ்கிரீன் ஆக்டர்ஸ் கில்ட் வளர்ந்து வரும் நடிகை விருதைப் பெற்றார். 2008 ஆம் ஆண்டில் இந்திய சீ டிவியின் இரவு நேர நேரடி வினாடி வினா நிகழ்ச்சியை தொகுத்தார். 2008 ஆம் ஆண்டில் ஐ.எஃப்.சி.யில் பாலிவுட் ஹீரோ என்ற இசை நகைச்சுவை குறுந்தொடரில் தோன்றினார். சட்டர்டே நைட் லைவ் என்ற தொடரின் மூன்று பகுதிகளிலும் நகைச்சுவை நடிகர் கிறிஸ் கட்டனுக்கு ஜோடியாக நடித்தார். 2000 களின் பிற்பகுதியில், ஹம் டிவியில் பாகிஸ்தான் தொலைக்காட்சி நாடகமான இஷ்க் ஜூனூன் திவாங்கியில் தோன்றினார். கோலிவுட் துறையில் நீண்ட இடைவெளிக்கு பிறகு மீண்டும் கமல்ஹாசனுடன் ஜோடியாக விஸ்வரூபம் படத்தில் நடித்தார்.
பூஜா குமார் என்பவர் இந்தோ-அமெரிக்க நடிகை ஆவார். இந்திய திரைப்படங்களில் நடித்தமையால் பரவலாக அறியப்படுகின்றார். மிஸ் இந்தியா யுஎஸ்ஏ என்ற பட்டத்தை வென்ற பிறகு, அமெரிக்க நடிகையாக, தயாரிப்பாளராக மற்றும் வடிவழகியாக தனது உலகளாவிய பணியைத் தொடங்கினார். பிரகாசமான புதிய நட்சத்திரங்கள் போட்டியில் 60,000 போட்டியாளர்களில் ஒருவராக இந்திய நடிகர் அமிதாப் பச்சனினால் தேர்நதெடுக்கப்பட்டார். அவரால் பிரியதர்சனுக்கு அறிமுகப்படுத்தபட்டார். மேலும் அவர்கள் 50 க்கும் மேற்பட்ட நாடுகளில் நேரடியாக ஒளிபரப்பப்பட்ட சர்வதேச உலக அழகி நடத்த வாய்ப்பு அளித்தனர்.
பூஜா மத்தூர் குடும்பத்தை சேர்ந்தவர். இவர் மிசுரியில் செயின்ட் லூயிஸில் பிறந்தார். இவரது பெற்றோர்கள் இந்தியாவில் இருந்து அமெரிக்காவிற்கு குடியேறியவர்கள். பூஜாவின் தந்தை டெஹ்ரோனையும், தாய் லக்னோவையும் சேர்ந்தவர்கள். பூஜா வாசிங்டன் பல்கலைக்கழகத்தில் அரச அறிவியல், நிதி ஆகிய துறைகளில் பட்டம் பெற்றார். மேலும் இவர் இந்திய பாரம்பரிய கலைகளான பரத நாட்டியம், குச்சிபுடி, கதக் ஆகிய கலைகளில் பயிற்சி பெற்றவர். 1995 ஆம் ஆண்டு மிஸ் இந்தியா யுஎஸ்ஏ மகுடம் சூடினார்.
பூஜா "1001 ஆடிஷன்ஸ்" என்ற குறும்படத்தை தயாரித்தார். இந்த குறும்படம் எட்டு திரைப்பட விழாக்களில் தேர்வு செய்யப்பட்டது. மேலும் இது செருமனிய நடந்த ஸ்டட்கர்ட் திரைப்பட விழாவில் "சிறந்த குறும்படத்திற்கு" பரிந்துரைக்கப்பட்டது. "ஷூட் மை லைஃப்" என்ற குறும்படத்தையும் தயாரித்துள்ளார். பம்பாய் ட்ரீம்ஸ், வெரிசோன், டாட்ஜ், பேர்ல் விஷன், நியூயார்க் லாட்டரி, டாடா ட்ரூ ரூட்ஸ், ஏஓஎல் டைம் வார்னர் மற்றும் அவுட் பேக் ஸ்டீக்ஹவுஸ் ஆகிய தேசிய தொலைக்காட்சி விளம்பரங்களிலும் தோன்றினார்.
1997 ஆம் ஆண்டு கே. ஆர் இன் தமிழ் திரைப்படமான காதல் ரோஜாவே திரைப்படத்தில் ஜார்ஜ் விஷ்ணுவுடன் இணைந்து நடிக்க ஒப்பந்தமானார். படத்தின் தயாரிப்பு பணிகளின் தாமதங்களால் 2000 ஆம் ஆண்டில் வெளியானது. தமிழ் திரையுலகில் பெரியளவில் நடிகையாக பிரபலமாகவில்லை. மேலும்1997 ஆம் ஆண்டில் விஐபி திரைப்படத்திலும், சித்ரா லட்சுமணனின் இயக்கத்தில் கார்த்திக் நடித்த சின்ன ராஜா திரைப்படத்திலும் நடிக்க ஒப்பந்தமாகி பின் விலக்கப்பட்டார்.
இத்தாலியின் மிலானை மையமாக கொண்ட விளையாட்டு நிகழ்ச்சியான சீ டிவியின் ஜாகோ அவுர் ஜீட்டோ நிகழ்ச்சியை தொகுத்து வழங்கினார்.
கி.மு. 3000 முதல் சிலியில் மக்கள் குடியேறி வாழத் தொடங்கி இருக்கலாம். 16 ஆம் நூற்றாண்டில், எசுப்பானியாவின் வெற்றியாளர்கள் இன்றைய சிலியின் பகுதியை அடக்கி காலனித்துவப்படுத்தத் தொடங்கினர். கி.மு 1540 மற்றும் 1818 க்கு இடையில் இப்பகுதி ஒரு காலனியாக இருந்தது. முதல் வேளாண் விளைபொருட்களின் ஏற்றுமதியால் நாட்டின் பொருளாதார வளர்ச்சி தொடங்கியது. பின்னர் சோடியம் நைட்ரேட்டு, தாமிரம் போன்றவை அடுத்தடுத்து ஏற்றுமதிப் பட்டியலில் வந்தன. மூலப்பொருட்களின் வளம் பொருளாதார முன்னேற்றத்திற்கு வழிவகுத்ததோடு, சார்புத்தன்மைக்கும், அண்டை நாடுகளுடனான போர்களுக்கும் வழிவகுத்தது. சிலி சுதந்திரம் பெற்ற முதல் 150 ஆண்டுகளில் பல்வேறு வகையான கண்காணிப்புடைய சட்டதிட்டங்கள் உடைய அரசாங்கங்களால் நிர்வகிக்கப்பட்டது. அங்கு வாக்காளர்கள் கவனமாக விசாரிக்கப்பட்டு ஒரு உயரடுக்கினரால் கட்டுப்படுத்தப்பட்டனர்.
பனிப்போரின் விளைவாக, பொருளாதார மற்றும் சமூக உயர்வுகளை சரி செய்வதில் உள்ள தோல்வி மற்றும் குறைந்த வசதி படைத்த மக்களிடம் அதிகரித்த அரசியல் விழிப்புணர்வு, அமெரிக்க நடுவண் ஒற்று முகமையால் முக்கிய அரசியல் குழுக்களுக்கு வழங்கப்பட்ட மறைமுக தலையீடு மற்றும் பொருளாதார நிதியுதவி, போன்றவை சோசலிச ஜனாதிபதி சால்வடார் அலெண்டேவின் கீழ் அரசியல் முனைவுறுத்தலுக்கு வழிவகுத்தது. இதன் விளைவாக 1973 சதித்திட்டம் மற்றும் ஜெனரல் அகஸ்டோ பினோசேவின் இராணுவ சர்வாதிகாரம் ஆகியவற்றை விளைவித்தன. அதன் பின்னர் 17 ஆண்டுகால ஆட்சியானது பல மனித உரிமை மீறல்கள் மற்றும் ஆழ்ந்த சந்தை சார்ந்த பொருளாதார சீர்திருத்தங்களுக்கு காரணமாக இருந்தது . இறுதியாக, 1990 இல், சிலி ஒரு அமைதியான மக்களாட்சிக்கு மாற்றம் கண்டது.
இத்தகைய பன்முகத்தன்மை இருந்தபோதிலும், பழங்குடி மக்களை மூன்று முக்கிய கலாச்சார குழுக்களாக வகைப்படுத்த முடியும்: வளமான கைவினைத் தொழில்களை வளர்த்தெடுத்த வடக்கத்திய மக்கள், சௌபா ஆறு மற்றும் சிலோ தீவு இவறறுக்கிடையே உள்ள பகுதியில் குடியேறிய அராவ்கேனிய கலாச்சாரத்தைப் பின்பற்றும், விவசாயத்தை அடிப்படயைாக் கொண்டு வாழும் மக்கள், பல்வேறு நாடோடி மரபு பழங்குடியினரை உள்ளடக்கிய, மீன்பிடி மற்றும் வேட்டையாடுதலைத் தொழிலாகக் கொண்ட படகோனிய கலாச்சாரத்தைக் கொண்ட மக்கள் ஆகியோர் ஆவர். எந்த விரிவான, மையப்படுத்தப்பட்ட, நிலைத்தமர்ந்த நாகரிகமும் உச்சத்தில் ஆட்சி செய்யவில்லை.
சுமார் 10,000 ஆண்டுகளுக்கு முன்பு, குடியேறிய பூர்வீக அமெரிக்கர்கள் இன்றைய சிலியின் வளமான பள்ளத்தாக்குகளிலும் கரையோரப் பகுதிகளிலும் குடியேறினர். இசுப்பானிக் காலத்திற்கு முந்தைய சிலி பன்னிரெண்டு வெவ்வேறு அமெரிண்டியன் சமூகங்களுக்கு சொந்தமானது. தற்போதைய நடைமுறையில் உள்ள கோட்பாடுகள் என்னவென்றால், இக்கண்டத்திற்கு மனிதர்களின் ஆரம்ப வருகை பசிபிக் கடற்கரையோரத்தில் தெற்கே க்ளோவிஸ் கலாச்சாரத்திற்கு முந்தைய விரைவான விரிவாக்கத்திலோ அல்லது பசிபிக் மறுபக்க இடம்பெயர்விலோ நடந்திருக்கும்.
சகிக்கு என்பது ஓர் ஊரின் பெயர் ஆகும் இந்த ஊரானது, ஈரான் நாட்டின் தெற்கு கொராசான் மாகாண மண்டலங்களில் ஒன்றான, நஃபந்தான் மண்டலத்தின் ஆளுகையின் கீழ் இருக்கிறது. இந்த மண்டலத்தின் பாக்ச்சுகளில் ஒன்றான, சூசெஃப்பு மாவட்டத்தின் ஆளுகையில், இரு தெகெசுதன்கள் உள்ளன. இவற்றைத் தமிழில் ஊரக வட்டங்கள் எனலாம். அந்த இரு ஊரக வட்டங்கள் யாதெனில், அரபுகானே ஊரக வட்டம், சூசெஃப்பு ஊரக வட்டம் என்பனவாகும். இதில் சூசெஃப்பு ஊரக வட்டத்தில், சில ஆண்டுகளுக்கு முன் எடுக்கப்பட்ட கணக்கெடுப்பின் படி, மொத்தம் 85 ஊர்கள் உள்ளன. அந்த ஊர்களில் ஒன்றே, இந்த ஊராகும். ஈரானிய நாட்டு புள்ளியியல் நடுவத்தின், 2006 ஆம் ஆண்டு எடுத்தப் புள்ளியியல் கணக்கெடுப்பின் படி, இங்கு வாழ்ந்த மக்கள் தொகை 17 நபர்கள் ஆகும். இந்த நபர்கள் மொத்தம் 5 குடும்பங்களில் வாழ்ந்து இருந்தனர்.
சர்மா 1954 இல் தி அஸ்ஸாம் ட்ரிப்யூனின் தலையங்க ஊழியராக குவாகாத்தியில் தனது வாழ்க்கையைத் தொடங்கினார். 1955 ஆம் ஆண்டில், அவர் ஹலேமில் உள்ள தனது சொந்த கிராமத்திற்கு குடிபெயர்ந்தார். 1948 ஆம் ஆண்டில் பரங்காபரியில் நிறுவப்பட்ட எம்சிடி உயர்நிலைப்பள்ளி என்று பிரபலமாக அறியப்படும் மத்திய சாய்துவார் உயர்நிலைப்பள்ளியில் உதவி தலைமை ஆசிரியராக சேர்ந்தார். 1960 இல், அகில இந்திய வானொலியில் சேர மீண்டும் குவாகாத்திக்கு வந்தார். அப்போதிருந்து 1986 வரை, சர்மா அகில இந்திய வானொலியின் குவகாத்தி நிலையத்துடன் தொடர்பிலிருந்தார். முதலில் ஒரு தயாரிப்பாளராகவும் பின்னர் மூத்த தயாரிப்பாளராகவும் பணியாற்றினார். அவர் கல்வி ஒளிபரப்பு பிரிவின் தலைவராகவும் இருந்தார். மேலும் வகுப்பறைக் கல்விக்கு துணைபுரியும் ஒரு சிறந்த ஊடகமாக வானொலியைப் பயன்படுத்துவதில் முன்னோடிப் பணிகளைச் செய்தார். 1969 ஆம் ஆண்டில் லண்டனின் பிபிசியில் வானொலி நிகழ்ச்சித் தயாரிப்பில் ஆறு மாத பயிற்சி பெற்றார்.
அருண் சர்மா என்பவர் ஒரு அசாமின் எழுத்தாளர் ஆவார். அருண் சர்மா அசாமின் சமகால நாடக எழுத்தாளர்களில் ஒருவராக இருந்தார். குறிப்பாக நாடகத்தின் சில கூறுகளைக் கொண்ட வழக்கத்திற்கு மாறான நாடகங்களுக்காக அறியப்பட்டவர். நாடகத்தைத் தவிர, அசாமியின் வாழ்க்கை முறையை விவரிக்கும் ஆறு புதினங்களுக்கும் மேலாக அவர் எழுதியுள்ளார். அசாமிய இலக்கியத்திற்கு அவர் செய்த பங்களிப்பை அங்கீகரிக்கும் விதமாக 2010 இல் அவருக்கு பத்மஸ்ரீ விருது வழங்கப்பட்டது. ஆஷிர்பதர் ரோங் நாவலுக்காக 1998 ஆம் ஆண்டில் அவருக்கு சாகித்ய அகாதமி விருதும் வழங்கப்பட்டுள்ளது.
அருண் சர்மா திப்ருகரில் பிறந்தார், அங்கு அவரது தந்தை திலக் சந்திர சர்மா டைம்ஸ் ஆஃப் அசாமின் ஆசிரியராக இருந்தார். 1935 ஆம் ஆண்டில், குடும்பம் ஹலேமின் தேயிலை குக்கிராமத்திற்கு அருகிலுள்ள ஹலேம்குரி கிராமத்திற்கு குடிபெயர்ந்தது. அங்கு காந்திய கொள்கைகளால் ஈர்க்கப்பட்ட இவரது தந்தை சர்மா, விவசாயத்தை மேற்கொண்டு சமூகப் பணிகளிலிலும் ஈடுபட முடிவு செய்தார். அருண் சர்மா தேஸ்பூர் உயர்நிலைப்பள்ளியில் பள்ளிப்படிப்பை முடித்து 1948 இல் மெட்ரிகுலேஷன் முடித்தார். சர்மா 1954 இல் குவகாத்தியின் காட்டன் கல்லூரியில் பி.ஏ முடித்தார். இந்த காலகட்டத்தில் நாடகமும் கவிதையும் எழுதத் தொடங்கினார்.
1970 கள் மற்றும் 1980 களில், குவாகாத்தி நிலையத்தின் நாடகப் பகுதியை வடிவமைப்பதில் சர்மா முக்கிய பங்கு வகித்தார். இந்த காலகட்டத்தில் இந்த காலகட்டத்தில் அவர் 47 நாடகங்களையும், அதிக எண்ணிக்கையிலான வானொலி ஆவணப்படங்களை நிலையத்திற்க்காவும், அகில இந்திய வானொலியின் தேசிய நிகழ்ச்சிக்காகவும் எழுதி இயக்கியுள்ளார். அவரது ஆவணப்படங்களுக்காக மூன்று சர்வதேச சிறந்த விருதுகளையும் பெற்றார். அகில இந்திய வானொலியின் திப்ருகார் நிலையத்தின் நிலைய இயக்குநராக பணியாற்றிய அவர், 1990 ல் ஷில்லாங்கிலிருந்து அகில இந்திய வானொலியின் வடகிழக்கு சேவையின் இயக்குநராக பணியில் இருந்து ஓய்வு பெற்றார்.
ஓய்வுக்குப் பிறகு, அவர் வாராந்திர அசாமி செய்தித்தாள் புர்பச்சலின் நிறுவனர் ஆசிரியராக பண்யேற்றார். மேலும் 1992 முதல் 1997 வரை இந்திய தேயிலை சங்கத்தின் தேயிலை மையத்தின் இயக்குநராக பணியாற்றினார். இது அசாமில் மோதல்களின் ஒரு காலகட்டம் மற்றும் உள்ளூர் தேயிலைத் தொழிலுக்கும் அசாமிய மக்களுக்கும் பாலம் அமைக்கும் திட்டங்களை வடிவமைத்து செயல்படுத்த சர்மா அழைக்கப்பட்டார். 2005 ஆம் ஆண்டில், அசாமின் வரலாற்றை விவரிக்கும் ஒரு சன்-எட்-லூமியர் என்ற நிகழ்ச்சியை சர்மா வடிவமைத்து, எழுதி செயல்படுத்தினார்.
அவர் தொடர்ச்சியாக இரண்டு ஆண்டுகளாக அசாம் இலக்கிய மன்றத்தின் சிறந்த நாடக ஆசிரியர் விருதை வென்றுள்ளார். மேலும் நாடகத்திற்கான பங்களிப்புகளுக்காகவும், 1998 ஆம் ஆண்டில் சங்கீத நாடக அகாடமி விருதை வென்ற அரிய பெருமையையும் பெற்றுள்ளார். 2005 இல் அசாம் பள்ளத்தாக்கு இலக்கிய விருதையும் பெற்றவர் ஆவார்.
1959 ஆம் ஆண்டில், சர்மா அசாமி சுதந்திரப் போராளியின் கர்மவீர் சந்திரநாத் சர்மாவின் பேத்தி ஆரதியை மணந்தார். இவர்களுக்கு நந்தினி மற்றும் ஓச்சிந்தியா என்ற இரண்டு குழந்தைகள் உள்ளனர். அவர் 27 மார்ச் 2017 அன்று மேடந்தா மருத்துவ நிறுவனத்தில் காலமானார்.
அதை தொடர்ந்து 2019 ஆம் ஆண்டு ஜெமினி தொலைக்காட்சியில் ஒளிபரப்பான 'ரோஜா' என்ற தெலுங்கு மொழி தொடரில் நடித்தார். இந்த தொடர் சன் தொலைக்காட்சியில் ஒளிபரப்பாகும் ரோஜா என்ற தொடரின் தெலுங்கு மொழி மறு ஆக்கம் ஆகும். அதே ஆண்டில் சன் தொலைக்காட்சியில் தொடரான ரன் என்ற தொடரில் 'திவ்யா' என்ற கதாபாத்திரத்தில் நடித்துள்ளார். இவருக்கு ஜோடியாக பிரபல சின்னத்திரை நடிகர் கிருஷ்ணா நடித்துள்ளார். அத்தியாயம் 86 இருந்து அந்த தொடரில் விலகி விஜய் தொலைக்காட்சியில் ஆயுத எழுத்து என்ற தொடரில் நடித்தார்.
இவர் புதிய தலைமுறை தொலைக்காட்சியில் சேர்ந்தார். அந்தத் தொலைக்காட்சியில் செய்தி நிருபராக 4 ஆண்டுகளுக்கும் மேலாக பணியாற்றினார். புதிய தலைமுறை தொலைக்காட்சியில் சினிமா பிரபலங்களின் செய்தி நிகழ்ச்சியையும் தொகுத்து வழங்கினார். புதிய தலைமுறையில் பணிபுரியும் போது, ​​அவருக்கு இரண்டு திரைப்படங்களில் நடிக்க வாய்ப்பு கிடைத்தது; சென்னை உங்களை அன்புடன் வரவேற்கிறது மற்றும் ஆயிரம் முத்தங்களுடன் தேன்மொழி.
இவர் 2015ஆம் ஆண்டு வினோதி என்ற காதாபாத்திரத்தில் சென்னை உங்களை அன்புடன் வரவேற்கிறது என்ற திரைப்படத்தில் நடித்தார். அதை தொடர்ந்து 2017ஆம் ஆண்டு முதல் 2019 ஆண்டு வரை விஜய் தொலைக்காட்சியில் ஒளிபரப்பான நெஞ்சம் மறப்பதில்லை என்ற தொடரில் சரண்யா விக்ரம் என்ற காதாபாத்திரத்தில் நடித்தார். இந்த தொடர் இவருக்கு நல்ல வரவேட்ப்பை பெற்றது. இதில் நடித்ததற்காக விஜய் தொலைக்காட்சி புதுமுக நடிகை என்ற விருதை வென்றார்.
சரண்யா துராடி சுந்தர்ராஜ் ஓர் தமிழ் செய்தி வாசிப்பாளர், மாதிரி நடிகை மற்றும் நடிகை ஆவார். இவர் விஜய் தொலைக்காட்சியில் ஒளிபரப்பான நெஞ்சம் மறப்பதில்லை என்ற தொடரில் நடித்ததன் மூலம் சின்னத்திரையில் பிரபலமான நடிகை ஆனார். இவர் ஆயிரம் முத்தங்களுடன் தேன்மொழி, சென்னை உங்களை அன்புடன் வரவேற்கிறது, போன்ற சில படங்களிலும் நடித்துள்ளார் என்பது குறிப்பிடத்தக்கது.
புதிய தலைமுறை தொலைக்காட்சியில் 4 ஆண்டுகள் பணியாற்றியனார். இவரின் பணியை போற்றி புதிய தலைமுறை தமிழன் விருது என்ற விருதுவழங்கப்பட்டது. அதன் பிறகு அவர் வேலையை விட்டுவிட்டு சில மாதங்கள் லண்டனுக்கு குடிபெயர்ந்தார். திரைப்படங்களில் நடிக்கும் ஆர்வத்துடன் இந்தியா திரும்பிய அவர் நியூஸ்18 தமிழ்நாடு தொலைக்காட்சியில் மூத்த செய்தி நிருபராக சேர்ந்தார்.
சரண்யா துராடி சுந்தர்ராஜ் அக்டோபர் 22, 1988 ஆம் ஆண்டு சென்னை யில் பிறந்தார். இவரது அப்பா சுந்தர்ராஜ் ஆவார். இவர் தனது பள்ளிப் படிப்பை சென்னையில் முடித்தார். அவர் எம். ஓ. பி வைஷ்ணவ் மகளிர் கல்லூரி, அங்கு அவர் ஒளிபரப்பு தொடர்பு துறையில் முதுகலைப் பட்டம் பெற்றார்.
கந்தக மோனாக்சைடு மூலக்கூறு ஆக்சிசனை ஒத்த மும்மடங்கு அடிப்படை நிலையைக் கொண்டுள்ளது, அதாவது ஒவ்வொரு மூலக்கூறும் இரண்டு இணைக்கப்படாத எலக்ட்ரான்களை கொண்டிருக்கும் . - பிணைப்பு நீளம் 148.1 பைக்கோ மீட்டர் ஆகும் இது குறைந்த கந்தக ஆக்சைடுகளில் காணப்படுவதைப் போன்றது. 8 சேர்மத்தை இதற்கு எடுத்துக்காட்டாகக் கூறலாம். இதில் - பிணைப்பு நீளம் 148 பைக்கோமீட்டர்கள் ஆகும். ஆனால் 146 பைக்கோ மீட்டர் நீளம் கொண்ட வாயு நிலை 2 , 143.1 பைக்கோ மீட்டர் நீளம் கொண்ட வாயு நிலை 2 மற்றும் 142 பைக்கோ மீட்டர் நீளம் கொண்ட வாயு நிலை 3 ஆகியனவற்றின் பிணைப்பு நீளங்களை விட இது அதிகமாகும் .